Na osnovu člana 28 stav 1 tačka 10 Zakona o lokalnoj samoupravi ( “ Službeni list CG” br. 02/18, 034/19, 038/20) čl. 9, 17 kao i člana 53 stav 1 tačka 2 Statuta Opštine Tuzi (“ Službeni list CG”-opštinski propisi br. 24/19, 005/20), na sjednici Skupštine Opštine Tuzi održanoj 17.06.2021.godine, donjeta je

**ODLUKA**

**O USTANOVLJAVANJU I DODJELI OPŠTINSKE NAGRADE “1. SEPTEMBAR DAN OPŠTINE ”**

Član 1

Ovom odlukom ustanovljava se javno priznanje “1. Septembar -Dan Opštine” i uređuju uslovi, način i postupak dodjele nagrade.

Član 2

Nagrada u smislu ove odluke je Opštinska Nagrada “ 1. Septembar-Dan Opštine “.

Član 3

Opštinska Nagrada kao poseban oblik javnog priznanja dodjeljuje se svake godine, prilikom obilježavanja 1. Septembra –Dana Opštine Tuzi, za najbolja ostvarenja , postignute rezultate i doprinos razvoju Opštine na privrednom, naučnom, prosvjetnom, zdravstvenom, kulturnom, sportskom kao i drugim oblastima društvenog života, pojedincima organima, organizacijama i zajednicama.

Član 4

Nagrada se dodjeljuje pravnim licima i pojedincima sa teritorije Opštine Tuzi ili van nje, ako njihova ostvarenja imaju poseban značaj za Opštinu Tuzi.

Nagrada se istom licu može dodijeliti samo jedan put.

Kada za to postoje naročito opravdani razlozi Nagrada se može dodijeliti posthumno.

Nagrada se može dodijeliti za životno djelo.

Nagradase dodjeljuje u obliku plakete i novčanog iznosa.

Član 5

U jednoj godini se mogu dodijeliti najviše 3 nagrade.

Član 6

Nagrada se sastoji od plakete i novčanog iznosa.

Plaketa je formata A3, sa utisnutim grbom Opštine i tekstom koji sadrži podatke o nagradi, nagrađenom, broj i datum, potpise predsjednika Skupštine i predsjednika Opštine i pečat Opštine.

Novčani iznos Nagrade dodjeljuje se u visini od 500 €.

Ako se Nagrada dodjeljuje grupi stvaralaca svakom članu grupe daje se plaketa, a novčani dio Nagrade dijeli se članovima grupe na jednake iznose.

Član 7

Prijedlog za dodjeljivanje nagrade može podnijeti građanin, grupa građana, privredno društvo, ustanova, nevladin sektor, politička partija ili stranka i drugi subjekti sa prebivlištem odnosno sjedištem u opštini Tuzi.

Obavještenje o pravu iz stava 1 ovog člana obajavljuje se preko Javnog lokalnog emitera i web sajta opštine Tuzi, najkasnije do 15. Jula godine u kojoj se Nagrada dodjeljuje.

Postupak upućivanja Javnog poziva , prikupljanja predloga i donošenja odluke o Nagradi u cjelosti donosi Žiri.

Član 8

Prijedlozi za Nagradu moraju biti pismeno dostavljeni , sa obrazloženjem i dokumentacijom na osnovu koje se može ocijeniti vrijednost ostvarenih rezultata predloženih kandidata.

Prijedlozi se dostavljaju najkasnije do 05. Avgusta godine u kojoj se nagrada dodjeljuje.

Prijedlozi su dostupni javnosti.

Član 9

Odluku o nagradi donosi Žiri kojeg imenuje predsjednik opštine.

Žiri sačinjavanju predsjednik i 4 (četiri) člana.

Žiri se imenuje na period od 2 ( dvije ) godine.

Žiri ima sekretara koji obavlja administrativne poslove za potrebe Žirija, a imenuje se iz reda službenika organa lokalne uprave.

Žiri može punovažno odlučivati ako je na sjednici prisutno 2/3 članova.

Odluku o dodjeli Nagrade Žiri donosi većinom glasova svih prisutnih članova.

Odluka o dodjeli nagrade mora biti obrazložena.

Nagrada se neće dodijeliti ukoliko Žiri utvrdi da predloženi kandidati nijesu ispunili uslove za njeno dodjeljivanje.

Član 10

Žiri donosi poslovnik o radu , kojim se uređuje način, kao i druga pitanja od značaja u postupku odlučivanja o dodjeli Nagrade.

Članovima Žirijia pripada naknada za rad.

Član 11

Sredstva za Nagradu i sredstva za rad Žirija obezbjeđuju se Budžetom Opštine Tuzi.

Član 12

Nagradu “1. Septembar-Dan Opštine” dobitnicima uručuje Predsjednik Opštine na svečanoj sjednici Skupštine Opštine povodom obilježavanja dana Opštine- 1. Septembar.

Član 13

Ova odluka stupa na snagu danom objavljivanja u “Službenom listu Crne Gore -opštinski propisa”.

Broj: 02-030/21-8495

Tuzi, 17.06.2021. godine

SKUPŠTINA OPŠTINE TUZI

PREDSJEDNIK,

Fadil Kajoshaj